Ζερμαίν Τζάκσον

Ο Ζερμαίν Τζάκσον, γεννημένος την 7 Ιουνίου 1976 στο Ντιτρόιτ του Μίσιγκαν, είναι πρώην επαγγελματίας καλαθοσφαιριστής, ο οποίος εργάζεται πλέον ως προπονητής. Έχει ύψος 1,93 μέτρα και αγωνιζόταν στην θέση του σούτινγκ γκαρντ.

Καριέρα
Ο Τζάκσον γεννήθηκε στο Ντιτρόιτ και αγωνίστηκε στο λύκειο του Φίνεϊ το 1995, πριν συνεχίσει στο κολέγιο της γενέτειρας του μέχρι το 1999. Έπαιξε σε 118 αγώνες για το NCAA με μέσους όρους 11,4 πόντων, 4,7 ριμπάουντ και 4,3 ασίστ.Jermaine Jackson Stats | College Basketball

Χωρίς να επιλεχθεί για τα ντραφτ, ξεκίνησε την επαγγελματική του καριέρα με την ομάδα των Ντιτρόιτ Πίστονς στο ΝΒΑ, αγωνιζόμενος σε επτά αγώνες, πριν συνεχίσει στους Γιακίμα Σαν Κινγκς και τους Κουάντ Σίτι Θάντερ για το CBA το 2000-01. Ακολούθησαν οι ομάδες των Κάνσας Κέιγκερζ του USBL και της ιταλικής Βερόνα, πριν επιστρέψει στο ΝΒΑ με τους Τορόντο Ράπτορς με 24 συμμετοχές και 2,4 πόντους ανά αγώνα. Συνέχισε στην καναδική ομάδα και την επόμενη σεζόν, την οποία όμως ολοκλήρωσε με τους Ατλάντα Χοκς.

Αγωνίστηκε σε πέντε αγώνες της σεζόν 2003-04 για τον Άρη Θεσσαλονίκης, σκοράροντας συνολικά 49 πόντους και μοιράζοντας 31 ασίστ. Ολοκλήρωσε την χρονιά στην Μπενετόν Τρεβίζο, κατακτώντας το κύπελλο Ιταλίας, κερδίζοντας στον τελικό την Σκαβολίνι Πέζαρο με 85-76.

Την επόμενη σεζόν ξεκίνησε στην Παμέσα Βαλένθια και ολοκλήρωσε την χρονιά στους Νιου Γιορκ Νικς,Jermaine Jackson se desvincula del Pamesa Valencia παίζοντας σε 21 αγώνες με μέσους όρους 2,0 πόντων, 1,1 ασίστ και 1,1 ριμπάουντ. Το 2005-06, υπέγραψε στους Μιλγουόκι Μπακς αγωνιζόμενος σε τριάντα παιχνίδια,Jermaine Jackson - Milwaukee Bucks - Player Stats ενώ συνέχισε την επόμενη σεζόν στην Αζοβμάς Μαριουπόλ από την Ουκρανία.Azovmash Cruise To Ukranian Title | FIBA Europe

Συνέχισε στην Μπαλοντσέστο Λεόν από την Ισπανία, την Ούντινε από την Ιταλία, την Σεντράλ Εντεριάνο από την Αργεντινή,Central Entrerriano signs former NBA player Jermaine Jackson την Λόμπος Γκρίσες από το Μεξικό, πριν ολοκληρώσει την αγωνιστική του καριέρα στην Μακάμπι Χάιφα από το Ισραήλ.Jermaine Jackson inks with Maccabi Haifa - Sportando

Μετά το τέλος της καριέρας του επέστρεψε στο Μίσιγκαν, ανοίγοντας το Jermaine Jackson-Cairns Community Center στο Μάουντ Κλέμενς, ενώ ανέλαβε καθήκοντα προπονητή στην ομάδα του λυκείου της περιοχής. Στις 29 Ιουνίου 2015, έγινε βοηθός προπονητή στην ομάδα του πανεπιστημίου του Ντιτρόιτ.

 Παραπομπές 

 Πηγές 
 Jermaine Jackson NBA Stats | Basketball-Reference.com
 Jermaine Jackson Player Profile
 Jermaine Jackson Stats, Bio - ESPN - ESPN.com

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Τρεβίζο Μπάσκετ
Κατηγορία:Καλαθοσφαιριστές Βαλένθια
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Μιλγουόκι Μπακς
Κατηγορία:Καλαθοσφαιριστές Αζοβμάς Μαριουπόλ
Κατηγορία:Καλαθοσφαιριστές αργεντίνικων συλλόγων
Κατηγορία:Καλαθοσφαιριστές μεξικανικών συλλόγων
Κατηγορία:Καλαθοσφαιριστές Μακάμπι Χάιφα